У свой час імя Свярчкова як майстра бытавога жанру і выдатнага анімаліста было вельмі папулярнае. Яго карціну “Вяртанне з мядзведжага палявання” нават купіў Напалеон III, а за “Кірмаш” і “Станцыю” творца атрымаў ад Францыі ордэн Ганаровага легіёна. Сярод іншых палотнаў — “Выезд цара Аляксея Міхайлавіча на агляд войска”, “Іван Жахлівы на багамоллі”, “Пераход гвардыі праз Балканы”, “Масленка ў вёсцы”. Але сёння Мікалай Свярчкоў больш вядомы як цудоўны вобразатворца коней, сабак, паляўнічых зімовых сцэн, які мог “запрэгчы” на палатне любую ўдалую тройку.